# *Výbor*

*Národnej rady Slovenskej republiky*

*pre hospodársku politiku*

100. schôdza výboru

Číslo: 33/2010-HPP

**657**

U z n e s e n i e

**Výboru Národnej rady Slovenskej republiky**

**pre hospodársku politiku**

z 23. februára 2010

**Výbor Národnej rady Slovenskej republiky**

**pre hospodársku politiku**

prerokoval vládny návrh zákona o obaloch (tlač **1383**) a

#### s ú h l a s í

s vládnym návrhom zákona o obaloch (tlač **1383**);

#### o d p o r ú č a

# Národnej rade Slovenskej republiky

vládny návrh zákona o obaloch (tlač **1383**) schváliť so zmenami a doplnkami uvedenými v prílohe tohto uznesenia;

#### u k l a d á

predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo, životné prostredie a ochranu prírody.

Maroš **K o n d r ó t**

predseda výboru

Peter **P e l e g r i n i**

overovateľ výboru

## *Výbor*

*Národnej rady Slovenskej republiky*

*pre hospodársku politiku*

Príloha

k uzneseniu č. 657

##### Z m e n y a  d o p l n k y

k  vládnemu návrhu zákona o obaloch (tlač **1383**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. K § 2 písm. b)

V § 2 písm. b) sa slová „tovarov a“ nahrádzajú slovami „tovarov, ktorý“.

Legislatívna pripomienka, ktorou sa zdôrazňuje v súlade s legislatívnym zámerom kumulatívny charakter dvoch podmienok, splnením ktorých má obal charakter spotrebiteľského obalu.

* 1. K § 2 písm. e)

V § 2 písmene e) sa na konci slov „opakovane použije“ pripájajú slová „na ten istý účel, na ktorý bol určený“.

Ide o legislatívno-technickú pripomienku, ktorou sa sleduje spresnenie právneho textu v súlade s čl. 3 ods. 5 smernice Európskeho parlamentu a Rady 94/62/ES.

* 1. K § 2 písm. n)

V § 2 písm. n) sa za slovo „aeróbne“ vkladá slovo „(kompostovanie)“ a za slovo „anaeróbne“ sa vkladá slovo „(biometanizácia)“.

Ide o legislatívno-technickú pripomienku, ktorou sa sleduje spresnenie právneho textu v súlade čl. 3 ods. 9 smernice Európskeho parlamentu a Rady 94/62/ES.

* 1. K § 2 písm. n)

V § 2 písm. n) sa slovo „skládkovanie“ nahrádza slovami „ukladanie na skládku“.

Legislatívna pripomienka, ktorou sa precizuje pojem v súlade s terminológiou zákona č. 223/2001 Z.z. o odpadoch o odpadoch a o zmene a doplnení niektorých zákonov v znení neskorších predpisov.

* 1. K § 3 ods. 1

V § 3 ods. 1 písm. b) sa slovo „eliminácie“ nahrádza slovami „ich eliminácia“.

Ide o legislatívno-technickú pripomienku, ktorou sa sleduje spresnenie právneho textu.

* 1. K § 3 ods. 2

V § 3 ods. 2 sa slová „ním alebo na základe jeho“ nahrádzajú slovami „ňou alebo na základe jej“.

Štylistická pripomienka.

* 1. K § 3 ods. 5

V § 3 ods. 5 sa odkaz 4 nad slovami „predajnej ploche“ vypúšťa. Zároveň sa vypúšťa poznámka pod čiarou k odkazu 4.

Nasledujúce odkazy sa prečíslujú.

Legislatívna pripomienka; právny predpis, na ktorý odkaz odkazuje, bol zrušený zákonom č. 250/2007 Z.z., ktorý nedefinuje pojem „predajná plocha“.

* 1. K § 7 ods. 3

V § 7 ods. 3 sa slová „nebezpečných chemických látok a prípravkov“ nahrádzajú slovami „nebezpečných látok a nebezpečných prípravkov“.

Legislatívna pripomienka, ktorou sa precizuje predmetné ustanovenie v zmysle terminológie zákona č. 163/2001 Z.z. o chemických látkach a chemických prípravkoch v znení neskorších predpisov.

* 1. Do vládneho návrhu zákona o obaloch (tlač 1383) sa vkladá nový článok II, ktorý znie:

„Čl. II

Zákon č. 223/2001 Z.z. o odpadoch a o zmene a doplnení niektorých zákonov v znení zákona č. [553/2001 Z.z.](VBScript:new_http_browser(2)), zákona č. [96/2002 Z.z.](VBScript:new_http_browser(3)), zákona č. [261/2002 Z.z.](VBScript:new_http_browser(4)), zákona č. 393/2002 Z.z., zákona č. [529/2002 Z.z.](VBScript:new_http_browser(6)), zákona č. [188/2003 Z.z.](VBScript:new_http_browser(7)), zákona č. [245/2003 Z.z.](VBScript:new_http_browser(8)), zákona č.[525/2003 Z.z.](VBScript:new_http_browser(9)), zákona č.[17/2004 Z.z.](VBScript:new_http_browser(10)), zákona č. [24/2004 Z.z.](VBScript:new_http_browser(11)), zákona č.443/2004 Z.z,., zákona č.[582/2004 Z.z.](VBScript:new_http_browser(13)), zákona č.[587/2004 Z.z.](VBScript:new_http_browser(14)), zákona č.[733/2004 Z.z.](VBScript:new_http_browser(15)), zákona č.[479/2005 Z.z.](VBScript:new_http_browser(16)), zákona č. [532/2005 Z.z.](VBScript:new_http_browser(17)), zákona č.[571/2005 Z.z.](VBScript:new_http_browser(18)), zákona č.[127/2006 Z.z.](VBScript:new_http_browser(19)), zákona č.[514/2008 Z.z.](VBScript:new_http_browser(20)), zákona č.[515/2008 Z.z.](VBScript:new_http_browser(21)), zákona č.[519/2008 Z.z.](VBScript:new_http_browser(22)), zákona č.[160/2009 Z.z.](VBScript:new_http_browser(23)) a zákona č.[386/2009 Z.z.](VBScript:new_http_browser(24)) sa mení takto

V § 63 ods. 1 písm. h) znie:

„h) podporu zameranú na výskum ,vývoj , vyhľadávanie a aplikáciu nových technológií zhodnocovania odpadov.“.“.

Doterajšie § 1 až 25 návrhu zákona sa označujú ako „Čl. I“ Text § 26 sa označuje ako Čl. III.

Zároveň sa do názvu zákona dopĺňajú slová „a o zmene zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov“.

Znenie predmetného bodu zákona č. 223/2001 neumožňuje jednoznačné definovanie použitia prostriedkov. Pojem „vyhľadávanie“ je spravidla chápaný ako „vyhľadávanie informácie o už existujúcich technológiách“ (prevažne zo zahraničia). Navrhované znenie umožní do procesu zapojiť i slovenské subjekty napr. vysoké školy, čím sa dosiahne priaznivejšie ekonomické využitie prostriedkov v spojení so zamestnaním občanov Slovenskej republiky.

* 1. K prílohe č. 2

V prílohe č. 2 sa v prvej zátvorke za slová „zv. 13“ vkladá bodkočiarka a slová „ Ú. v. ES L 365, 31.12.1994.“ v druhej zátvorke sa za číslovku „4“ vkladá bodkočiarka a slová „ Ú. v. EÚ L 284, 31.10.2003.“ a v tretej zátvorke sa za číslovku „34“ vkladá bodkočiarka a slová „ Ú. v. EÚ L 47, 18.2. 2004.“.

Ide o legislatívno-technickú pripomienku, ktorou sa sleduje spresnenie citácie preberaného právneho aktu.